Podľa čoho si zvoliť veľkosť koliesok?
Platí, že čím sú kolieska väčšie, tým sú rýchlejšie a zároveň sa kolobežka horšie ovláda. Pre začiatočníkov a pre deti sú preto vhodné malé kolieska. S nimi sa jednoduchšie manévruje, preto sú typické aj pre freestylové kolobežky. Pri cestných a zjazdových kolobežkách, kde sa predpokladá vyššia rýchlosť jazdy, nájdete skôr veľké kolesá.
Nosnosť je komplexný údaj, ktorý zohľadňuje dynamické zaťaženie. Preto treba vždy rátať s rezervou. Ak máte 95 kg, kolobežka s nosnosťou 100 kg pre vás pravdepodobne vhodná nebude. Na cestách a v mestách, kde nehrozia priveľké nerovnosti, diery atď., vám postačia kolobežky s menšou nosnosťou. Na jazdu v náročnejších terénoch sú vhodnejšie kolobežky s väčšou nosnosťou kvôli prípadným nerovnostiam terénu.